Na osnovu člana 8. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23), a u vezi sa članom 28a. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine („Službeni glasnik BiH“, br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Odluke o potrebi prijema zaposlenika u radni odnos na određeno vrijeme broj: 11-34-2-274-1/25.godine od 07.04.2025. godine i Saglasnosti Agencije za državnu službu Bosne i Hercegovine broj:02-34-2-419-3/25 od 30.04.2025.godine, Agencija za statistiku Bosne i Hercegovine raspisuje:

**JAVNI OGLAS**

**za popunjavanje radnog mjesta u Agenciji za statistiku Bosne i Hercegovine na određeno vrijeme do povratka državne službenice sa porodiljskog odsustva**

**1/01 Viši stručni suradnik za međunarodne projekte i donacije**

Opis radnih zadataka:

Koordinira pripreme različitih stručnih dokumenata i analiza u domenu međunarodnih projekata i integracionih aktivnosti; prati i izvještava o procesu izvršavanja istih projekata; pomaže koordinaciju i suradnju s drugim programima, strategijama i inicijativama, organizira i usklađuje operativne aktivnosti u Agenciji na planu koordinacije pomoći EU BiH; predlaže mjere s ciljem stalne izgradnje i jačanja sposobnosti Agencije da upravlja pomoći EU dodijeljenoj Agenciji; ostvaruje redovne kontakte i suradnju s međunarodnim projekt menadžerima, kako na planu efikasnog operativnog planiranja, alokacije, implementacije i praćenja konkretnih programa podrške / pomoći Evropske komisije BiH, drugih zemalja i međunarodnih institucija tako i u cilju osiguranja njihove kontinuirane usklađenosti s zahtjevima evropskog integracionog procesa, surađuje sa projekt menadžerima Evropske komisije u BiH,, osigurava redovnu i blagovremenu promociju / distribuciju informacija o svim raspoloživim programima pomoći Agenciji, obavlja i druge poslove iz djelokruga Odjeljenja, po nalogu neposrednog rukovodioca; za svoj rad odgovara načelniku odjeljenja.

**Posebni uslovi:** VSS – VII stepen stručne spreme – Fakultet društvenih, tehničkih ili prirodnih nauka, najmanje 2 (dvije) godine radnog iskustva u struci, položen stručni ispit, aktivno znanje engleskog jezika, poznavanje rada na računaru.

**Broj izvršilaca:** jedan (1) izvršilac

**Mjesto rada:** Sarajevo

**Napomene za sve kandidate:**

Javni oglas se sprovodi u skladu sa odredbama Zakona o radu u institucijama Bosne i Hercegovine i Pravilnika o unutrašnjoj organizaciji Agencije za statistiku Bosne i Hercegovine.

Svi prijavljeni kandidati koji ispunjavaju uslove iz javnog oglasa i koji su se prijavili na javni oglas, podliježu proceduri provjere osposobljenosti za obavljanje poslova za radno mjesto za koje su aplicirali, koju provodi Komisija za izbor.

Izabrani kandidat obavezan je dostaviti uvjerenje o nevođenju krivičnog postupka (ne starije od tri mjeseca), najkasnije do momenta zaključivanja ugovora o radu, u suprotnom skida se sa liste uspješnih kandidata.

Kandidat za navedeno radno mjesto prima se na određeno vrijeme, do povratka državnog službenika sa porodiljskog odsustva, i imaće status zaposlenika, a u skladu sa članom 28a. stavom (2) [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama BiH („Službeni glasnik BiH“, br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12, 93/17 i 18/24).

**Potrebni dokumenti:**

 -prijava sa kratkom biografijom

 -fakultetska diploma (nostrifikovana diploma, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine), odnosno za kandidate koji su visoko obrazovanje stekli po bolonjskom procesu uz fakultetsku diplomu i dodatak diplomi;

 - uvjerenje o državljanstvu Bosne i Hercegovine, ne starije od šest mjeseci od dana izdavanja od strane nadležnog organa,

 -dokaz o aktivnom znanju engleskog [jezika](http://www.ads.gov.ba/v2/index.php?option=com_content&view=article&id=4347&catid=37&Itemid=89&lang=bs#strani-jezik); (najmanje B2 nivoa ili ekvivalenta nivoa B2);

 -uvjerenje o položenom stručnom – upravnom ispitu, odnosno uvjerenje o položenom javnom ispitu;

 - potvrda ili uvjerenje kao dokaz o traženom radnom iskustvu u struci;

 -dokaz o poznavanju rada na računaru;

 -dokaz o fizičkoj i psihičkoj sposobnosti za obavljanje poslova radnog mjesta na koje se prijavi (ne starije od 6 mjeseci) – kandidat dostavlja samo u slučaju, ako bude izabran;

  -dokaz da kandidat nije obuhvaćen odredbom člana IX stav 1. Ustava Bosne i Hercegovine (izjava ovjerena u opštini).

**Javni oglas ostaje otvoren 8 dana od dana objavljivanja u dnevnom listu.**

Nepotpune, neblagovremene i neuredne prijave, kao i kopije tražene dokumentacije koje nisu ovjerene, neće se uzimati u razmatranje.

Kandidat koji nema položen stručni upravni ispit dužan je taj ispit položiti najkasnije u roku od šest mjeseci od dana prijema u radni odnos, u skladu sa članom 56. Zakona o radu u institucijama Bosne i Hercegovine.

Sve tražene dokumente treba dostaviti najkasnije u roku od 8 dana od dana objavljivanja u dnevnom listu, putem pošte preporučeno na adresu:

**Agencija za statistiku Bosne i Hercegovine**

**Zelenih beretki br.26**

**71 000 Sarajevo**

Sa naznakom „Javni oglas za popunjavanje radnog mjesta na određeno vrijeme do povratka državne službenice sa porodiljskog odsustva“